PÁLYÁZATI KIÍRÁS

A Pécsi Tudományegyetem Bölcsészet- és Társadalomtudományi Kar (továbbiakban: BTK) pályázatot hirdet „Tudományos Diákköri Munka Támogatása 2025-2026” ösztöndíj elnyerésére.

Az ösztöndíj keretösszege: 1 800 000 Ft

Az ösztöndíjra azok a hallgatók pályázhatnak, akik:

* a BTK-n a pályázat benyújtásakor aktív hallgatói jogviszonnyal rendelkeznek, vagy olyan PTE Természettudományi Kar által meghirdetett osztatlan tanárképzésben folytatnak tanulmányokat, amely esetében a szakpár egyik része a BTK kezelésébe tartozik,
* aktív tudományos diákköri (TDK) munkát végeznek, amelyet a tudományos diákköri témavezetőjük igazol
* zajló kutatásuk bemutatását vállalják a 2026 tavaszán rendezendő Bölcsészet és Társadalomtudományi Kari Tudományos Diákköri Konferencián.

A pályázathoz mellékelni kell:

* kitöltött Pályázati Adatlap (1.sz melléklet)
* beszámoló a folyamatban lévő TDK munka eddigi fázisairól és jövőbeli ütemezéséről (max.1 oldal)
* TDK munka témavezetői igazolása
* hallgatói jogviszony igazolás

A pályázatokat elektronikus úton kell benyújtani a BTK Kari Tudományos Diákköri Tanács elnökének, Dr. Pohárnok Melindának (ktdt.btk.pte@gmail.com). Hiánypótlásnak helye nincs.

A pályázat benyújtási határideje: 2025. 11. 10.

Az ösztöndíjat minden hallgató elnyeri, aki a pályázati kérelmet a fenti határidőig benyújtja, és vállalja, hogy a 2026 áprilisában megrendezésre kerülő BTK Kari Tudományos Diákköri Konferencián a pályaművét bemutatja. A pályaművek bemutatását a BTK Kari Tudományos Diákköri Konferencián készült jegyzőkönyvvel a PTE BTK Kari Tudományos Diákköri Tanács igazolja. A jegyzőkönyv alapján az ösztöndíjat odaítélő bizottság dönt az esetleges visszafizetési kötelezettségről.

Az ösztöndíj elnyeréséről a Dékán által kijelölt 3 tagú szakmai bizottság dönt. A bizottság egy tagja a BTK-n aktív hallgatói jogviszonnyal rendelkező, a pályázatban nem érintett hallgató. A rendelkezésre álló keretösszeg felosztása az érvényes pályázatot benyújtó hallgatók között egyenlő arányban történik.

A bizottság döntése jegyzőkönyvben kerül rögzítésre, melyet a bizottság tagjai aláírásukkal hitelesítenek. A jegyzőkönyv tartalmazza a benyújtott pályázatok számát, az elnyert pályázatok számát, valamint az egy főre jutó ösztöndíj összegét.

A pályázat eredményéről a pályázók a tanulmányi rendszerben rögzített e-mail címükre kapnak értesítést 2025.11.30-ig. Az elnyert ösztöndíj a pályázó részére legkésőbb 2025.12.23-ig kifizetésre kerül a tanulmányi rendszerben rögzített bankszámlára történő utalással.

A pályázatot elnyerő hallgatók kötelezettségei:

* a pályázatot elnyerő hallgatók kötelesek a 2026 áprilisában megrendezésre kerülő Kari Tudományos Diákköri Konferencián a TDK munkájukból készített pályaművet prezentálni
* amennyiben a konferencián való részvétel a hallgató önhibájából hiúsul meg, úgy a pályázatot elnyerő hallgatónak visszafizetési kötelezettsége keletkezik.

A pályázatot benyújtott hallgató a döntés ellen – a közléstől, ennek hiányában a tudomására jutásától számított tizenöt napon belül – fellebbezéssel élhet a Kar dékánjánál.

Pécs, 2025.10.13.

Prof. Dr. Bene Krisztián

dékán

PTE BTK

A pályázati kiírást jóváhagyom:

Pécs, 2025.10.13.

Dr. Miseta Attila

 rektor

1. számú melléklet

**Pályázati ADATLAP**

BTKhallgatójaként pályázatot nyújtok be a „Tudományos Diákköri Munka Támogatása 2025-2026” ösztöndíj elnyerésére.

|  |
| --- |
| **Hallgatói adatok** |
| Név: |  |
| Email cím: |  |
| Kar, szak: |  |  |
| NEPTUN kód: |  |
| TDK munka címe:  |  |

Tudomásul veszem, hogy amennyiben a fent megadott TDK munkát a 2026 tavaszán rendezendő Kari Tudományos Diákköri Konferencián nem mutatom be, akkor az ösztöndíjra való jogosultságomat elveszítem, továbbá a szakmai bizottság a számomra kifizetett ösztöndíj visszafizetésére kötelez.

Tudomásul veszem, hogy az ösztöndíjpályázat eredményéről a tanulmányi rendszerben rögzített e-mail címemre kapok értesítést.

Kelt: 2025.10.13

|  |  |
| --- | --- |
|  | …………………………………………a hallgató aláírása |